Reisisihtkohad 2023
Kui ma eile neid uue aasta eesmärke kirja panin siia blogisse, siis mõtlesin, et reiside osas lasen teil kaasa rääkida.
Suures plaanis tahaks teha neli reisi, ehk kvartalis korra. Samas, kui ma panin kirja: reisida tahame me ka, see ongi meie meelelahutus, millele ma iga kell olen nõus raha kulutama, sest.. miks mitte. Mälestused on paremad kui rahapakk madratsi all. Sihtkohtade mõttes tahaks 2023 aastal käia Mehhikos, Montenegros ja veel ühes sihtkohas, mis mulle eile Instagramis ette jäi, aga ma enne pean selle kohta uurima, kas sinna on üldse lihtne pääseda. Linnatrippidena tahaks ära käia Pariisis ja Veneetsias ja hea õnne korral silkaks korraks ka Berliini (seksmessile tahaks uuesti minna!). Ja lastega – ilmselt ilma Türgi või Sharmita ei saa, sest need on lihtsalt kõige lihtsamad variandid, et minna ja olla. Aga eks seda ole näha.
Siis tuleb kokku nagu tiba rohkem.. vähemalt 7. See tähendab ju juba üle kuu mõnda trippi. See omakorda tähendab, et tuleb plaan paika panna. Ma alguses tahtsin jaanuaris reisile minna, et veidi vaiksem aeg nii meil blogis kui tööl kui igal pool, aga ma olen hinnatundlik. Sain veebruarisse palju parema hinnaga piletid kui oodanud oleks ja noh, ma ei oodanudki – broneerisin enne kui lapsehoidjat otsima hakkasin.
Kui võtta, et me tahaks teha paar reisi üksinda ja paar lastega ja paar linnakat, siis.. peaks vist juba jaanuaris ühe linnaka ära tegema, sest kuudest jääb puudu :D
Tahaks midagi muud peale Egiptuse ja Türgi, mul kuidagi on nii kõrini neist (mis tuletab meelde, et olen teile viimase Sharmi reisi võlgu). Ehk siis mul endal hetkel kirjas:
Dubai vs Mehhiko kahele – kuhu te läheks ja miks?
Suvel lastega – Montenergo või Tuneesia hoopis? Kus te olete käinud, mida soovitate?
Linnadest tahaks minna nii Pariisi, Madriidi kui Veneetsiasse, Milaanosse või kuskile Itaaliasse – mida soovitate?
Sügisel peaks lastega koos ka kuskile minema – mõtlesin, et meie oleme Tenerifel käinud, lapsed mitte, samas see ei tundu väga selline all ink koht, kus hotellis passida, aga meie lastele ei meeldi mere ääres – jah, saame minna Loro parki ja sinna veekeskusesse jne aga.. Ma ei tea, Küpros? See ka ei tundu selline, et passid ainult hotellis koht. Ja siis jäävadki need neetud Türgid ja Egiptused ainult. Korra mõtlesin, et läheks lastega üldse Balile.
Ja kui ma kõiki neid sihtkoht vaatan, siis mul tundub, et ajast tuleb puudu, tööd on ka vaja teha, et igale poole minna saaks.